બિલકુલ નહીં. પર્ફેક્ટ મિલ્ખા સિંહ બન્યો છે તે. બીજું કોઈ એ રોલ ન કરી શકે. તેણે મહેનત પણ એટલી જ કરી છે. આ ફિલ્મ માટે તે મારી સાથે કલાકો સુધી બેઠો રહેતો. બસ, મારી વાતો સાંભળ્યાં કરે. તે એટલો ચૂપ-ચૂપ રહેતો કે એક વખત તો મેં મારી વાઇફ નર્મિલા કૌરને પૂછ્યું હતું કે ફિલ્મમાં આ ડાયલૉગ બોલવાનો છે કે પછી એમાં પણ તે ચૂપ જ રહેવાનો છે. ફિલ્મ જોઈ ત્યારે મને સમજાયું કે તે મારી બેસવાની, બોલવાની, વાતો કરવાની રીતભાત આત્મસાત્ કરવા માટે બેસતો હતો જે રીતે સ્કૂલમાં આપણે ભણતી વખતે ક્લાસમાં ચૂપ હોઈએ એમ.